 NA MASHIRIKA ALGIERS, ALGERIA MAMLAKA nchini Algeria zimeimarisha hatua za afya katika mipaka yake ili kupunguza kuenea kwa kunguni, ambao vyombo vya habari vimeripoti wameenea sana jijini Paris, Ufaransa. Wizara ya Afya katika nchi hiyo ya Afrika Kaskazini imesema kuwa imeanza hatua za kunyunyiza dawa kwenye ndege, meli na magari. Haya yanajiri huku kukiwa na wasiwasi kwamba wadudu hao hatari wanaweza kufika Algeria kutokana na idadi kubwa ya watu wanaosafiri kutoka nchini Ufaransa. Hata hivyo wizara hiyo imesema hakuna uvamizi wa kunguni ambao umeripotiwa nchini humo, huku ikisisitiza kuwa itaendelea kuwa makini. Katika taifa jirani la Morocco, tayari imetangazwa hatua za kupunguza hatari ya kunguni kuenea zimechukuliwa. Uvamizi wa kunguni huko Paris na miji mingine nchini Ufaransa umekuwa ukizua wasiwasi, huku kukiwa na maswali kuhusu afya na usalama wa washiriki wakati wa Michezo ya Olimpiki mwaka 2024. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  